stanford-oval/wikipedia huggingface dataset:
โครงการประชาร่วมใจ ประหยัดไฟฟ้า
ฉลากประหยัดไฟเบอร์ 5 > โคมไฟประสิทธิภาพสูง

โคมไฟประสิทธิภาพสูง เริ่มดำเนินการใน พ.ศ. 2547 โดยครอบคลุมถึงโคมไฟของหลอดไฟฟลูออเรสเซนต์ชนิดตะแกรง, โคมไฟหลอดขั้วเกลียว E27, โคมไฟหลอดขั้ว G23 โดยเกณฑ์ประสิทธิภาพเป็นดังนี้
| ชนิดโคมไฟ | เกณฑ์ประสิทธิภาพ | เกณฑ์อื่นๆ |
| --- | --- | --- |
| โคมไฟฟลูออเรสเซนต์แบบตะแกรง | สะท้อนแสงออกมาไม่ต่ำกว่า 80% | ผ่านเกณฑ์ค่าแสงบาดตา เกรด A ที่ 500 ลักซ์ |
| โคมไฟหลอดขั้วเกลียว E27 | สะท้อนแสงออกมาไม่ต่ำกว่า 80% | มุมที่แสงกระจายออกต้องไม่เกิน 65 องศา |
| โคมไฟหลอดขั้ว G23 | สะท้อนแสงออกมาไม่ต่ำกว่า 65% | มุมที่แสงกระจายออกต้องไม่เกิน 65 องศา |

การเปลี่ยนมาใช้โคมไฟประสิทธิภาพสูงเบอร์ 5 อาจสามารถช่วยลดจำนวนหลอดไฟที่ใช้ในการส่องได้ เพราะโคมไฟที่ไม่ได้มาตรฐาน จะดูดซับแสงจากหลอดไฟไว้ส่วนหนึ่ง ดังนั้นแสงที่ผู้ใช้ได้รับจะน้อยลง ดังนั้น หากเปลี่ยนไปใช้โคมไฟประสิทธิภาพสูง จะได้รับแสงเพิ่มขึ้นโดยที่ใช้ไฟฟ้าเท่าเดิม หรืออาจใช้จำนวนหลอดไฟลดลงได้โดยที่ได้รับแสงสว่างเท่าเดิมด้วยเช่นกัน ช่วยประหยัดไฟได้
ฉลากประหยัดไฟเบอร์ 5 > บัลลาสต์อิเล็กทรอนิกส์ ที5

บัลลาสต์อิเล็กทรอนิกส์ ที5 เริ่มโครงการในปี พ.ศ. 2550 โดยเป็นการนำเข้าบัลลาสต์รุ่นใหม่เพื่อเตรียมพร้อมสำหรับการนำเข้าหลอดฟลูออเรสเซนต์ที 5 รุ่นใหม่ โดยบัลลาสต์รุ่นใหม่สามารถใช้ได้กับหลอดรุ่นใหม่เท่านั้น โดยบัลลาสต์ที 5 เบอร์ 5 รุ่นใหม่ มีการสูญเสียไฟฟ้าไม่เกิน 3 วัตต์ เป็นการปูทางเพื่อเตรียมผลิตและจำหน่ายหลอดฟลูออเรสเซนต์รุ่นใหม่ในปี 2552
ฉลากประหยัดไฟเบอร์ 5 > พัดลมส่ายรอบตัว

พัดลมประเภทเดียวกับพัดลมตั้งพื้นที่ติดอยู่บนเพดาน แล้วหมุนส่ายไปรอบตัวขณะใช้งาน มีโครงการเบอร์ 5 ใน พ.ศ. 2551 โดยใช้เกณฑ์เดียวกับพัดลมไฟฟ้าแบบทั่วไป
ฉลากประหยัดไฟเบอร์ 5 > หลอดฟลูออเรสเซนต์ที5

เดิมทีนั้น ประเทศไทยใช้หลอดฟลูออเรสเซนต์ขนาดเส้นผ่านศูนย์กลาง 12 หุน หรือ ที12 (เท่ากับ 2.54 ซม.) เรียกกันว่า "หลอดอ้วน" ซึ่งมี 2 ขนาด คือ 20 และ 40 วัตต์ ซึ่งต่อมาในปีพ.ศ. 2536 คนไทยก็เริ่มหันไปซื้อหลอดฟลูออเรสเซนต์รุ่นใหม่ในขณะนั้น มีเส้นผ่านศูนย์กลาง 8 หุน หรือ ที8 เรียกกันว่า "หลอดผอม" ซึ่งมี 2 ขนาด คือ 18 และ 36 วัตต์ แต่สามารถให้แสงสว่างได้เทียบเท่าหลอดอ้วน 20 กับ 40 วัตต์ได้ ตามลำดับ
พ.ศ. 2552 หลอดไฟรุ่น "ผอมกว่า" ได้เริ่มจำหน่ายในประเทศไทย (หลังจากบัลลาสต์ ที 5 เข้ามา 2 ปี) ฟลูออเรสเซนต์รุ่นใหม่นี้มีเส้นผ่านศูนย์กลาง 5 หุน หรือ ที5 เรียกกันว่า "หลอดเส้น" มี 2ขนาด คือ 14 และ 28 วัตต์ แต่ให้แสงได้เทียบเท่าหลอดผอมแบบ 18 และ 36 วัตต์ ตามลำดับ ยิ่งเมื่อนับบัลลาสต์ที่ประหยัดไฟกว่าบัลลาสต์ของที8 แล้ว ชุดหลอดไฟที 5 รุ่นใหม่ ให้แสงเท่าเดิมโดยประหยัดไฟกว่าได้ถึง 30%
หลอดที 5 มีเกณฑ์มาตรฐานเบอร์ 5 ดังนี้
| รายละเอียด | หน่วย | หลอด 28 วัตต์> สีขาว ค่าสีไม่ต่ำกว่า 5000K | หลอด 28 วัตต์> สีเหลือง ค่าสีต่ำกว่า 5000K | หลอด 14 วัตต์> สีขาว ค่าสีไม่ต่ำกว่า 5000K | หลอด 14 วัตต์> สีเหลือง ค่าสีต่ำกว่า 5000K |
| --- | --- | --- | --- | --- | --- |
| ค่าการส่องสว่าง (ไม่ต่ำกว่า) | ลูเมน | 2,600 | 2,660 | 1,120 | 1,200 |
| คิดเป็นประสิทธิภาพ (ไม่ต่ำกว่า) | ลูเมนต่อวัตต์ | 92.85 | 95.00 | 80.00 | 85.71 |
| การดำรงแสงสว่างหลังการใช้งาน 2,000 ชั่วโมง(ไม่ต่ำกว่า) | ร้อยละ (เมื่อเทียบกับความสว่างเริ่มแรก) | 92 | 92 | 92 | 92 |
| ดัชนีความถูกต้องของสี ตามดัชนี CRI (ไม่ต่ำกว่า) | - | 82 | 82 | 82 | 82 |
| ปริมาณสารปรอท ตาม RoHS (ไม่เกิน) | มิลลิกรัม | 5 | 5 | 5 | 5 |
| อายุการใช้งาน (ไม่ต่ำกว่า) | ชั่วโมง | 15,000 | 15,000 | 15,000 | 15,000 |
| ผ่านการรับรองมาตรฐานผลิตภัณฑ์อุตสาหกรรม | - | มอก.956-2533 | มอก.956-2533 | มอก.956-2533 | มอก.956-2533 |

ปัจจุบัน หลายหน่วยงานและห้างสรรพสินค้าชื่อดังบางสาขาได้เปลี่ยนหลอดไฟที8 ออกเป็นหลอดที 5 ทั้งหมด และลดค่าใช้จ่ายได้หลายหมื่นหลายแสนบาทต่อเดือน โดยที่ลูกค้าและผู้ติดต่อไม่รู้สึกว่ามืดลงเลยแม้แต่น้อย
ฉลากประหยัดไฟเบอร์ 5 > เครื่องรับโทรทัศน์และจอคอมพิวเตอร์

ในเครื่องรับโทรทัศน์และหน้าจอคอมพิวเตอร์ จะมีโหมดพร้อมใช้งาน (Stand By) ซึ่งการปิดเครื่องใช้ไฟฟ้าผ่านรีโมทคอนโทรล แม้จะปิดหน้าจอ แต่จะเปิดโหมดพร้อมใช้งานไว้ ซึ่งจะทำให้เครื่องใช้ไฟฟ้าไม่ปิดโดยสมบูรณ์ แต่ยังต้องใช้พลังงานอีกเล็กน้อย ส่วนใหญ่จะอยู่ประมาณ 3-10 วัตต์ แล้วแต่เครื่องใช้ไฟฟ้า ถึงจะน้อย แต่เมื่อเปิดทิ้งไว้ค้างคืน หลายล้านเครื่องรวมกัน กลายเป็นไฟฟ้าสูญเสียโดยเปล่าประโยชน์หลายล้านวัตต์ ที่ผ่านมาได้มีการรณรงค์ให้ปิดเครื่องที่สวิตช์ที่ตัวเครื่อง ไม่ปิดโทรทัศน์โดยรีโมทคอนโทรล(และไม่ปล่อยให้หน้าจอคอมพิวเตอร์ให้ดับเองเมื่อปิดเครื่อง) เมื่อไม่จำเป็น แต่ไม่ได้รับความร่วมมือเท่าที่ควร
ส่วนการจะทำให้การปิดโดยใช้รีโมทคอนโทรล(และการปิดเองของหน้าจอคอมพิวเตอร์เมื่อปิดเครื่อง)เป็นการปิดโดยไม่เปิดโหมดพร้อมใช้งานนั้นเป็นไปได้ยาก เนื่องจากการปิดโดยวิธีดังกล่าว อาจเป็นกรณีของการที่โทรทัศน์หรือหน้าจอคอมพิวเตอร์ถูกติดตั้งอยู่ในบริเวณที่ไม่สามารถเอื้อมมือถึงได้ หรือเป็นกรณีการช่วยเหลือผู้พิการทางร่างกายในการปิด/เปิดเครื่องได้ง่ายขึ้น หรือกรณีอื่นๆ หากการปิดเครื่องโดยวิธีดังกล่าว ไม่เปิดโหมดพร้อมใช้งานไว้ ทุกระบบจะปิด และการเปิดครั้งต่อไปจะจำเป็นต้องไปเปิดที่ตัวเครื่องเสมอ จึงต้องมีโหมดพร้อมใช้งานไว้ โดยจะยังเปิดอุปกรณ์ส่วนหนึ่งไว้ เพื่อเตรียมเปิดเครื่องเมื่อได้รับสัญญาณระยะไกลจากรีโมทคอนโทรล(หรือจากซีพียูของเครื่องคอมพิวเตอร์) การไม่ใช้โหมดพร้อมใช้งานเมื่อไม่จำเป็น จึงขึ้นอยู่กับผู้ใช้
เมื่อไม่ได้รับความร่วมมือ ใน พ.ศ. 2553 จึงได้มีมาตรการใหม่โดยทำโครงการฉลากเบอร์ 5 สำหรับเครื่องรับโทรทัศน์และจอคอมพิวเตอร์ โดยเป็นเบอร์ 5 ที่ไม่พิจารณาการทำงานขณะเปิดใช้งานเลย จะพิจารณาเฉพาะขณะปิดใช้งาน โดยโหมดพร้อมใช้งานทั้งระบบ จะต้องใช้ไฟฟ้าไม่เกิน 1 วัตต์ จึงจะได้มาตรฐานเบอร์ 5 เพื่อลดการสูญเสียพลังงานจากโหมดพร้อมใช้งาน
รูปแบบฉลาก

ฉลากเบอร์ 5 นี้ มิใช่ว่าคุณสมบัติประสิทธิภาพเข้าเกณฑ์แล้วจะได้รับฉลากในทันที แต่ผู้ผลิตจะต้องสมัครเข้าร่วมโครงการ และปฏิบัติตามขั้นตอนของโครงการ โดยการส่งตัวอย่างให้ กฟผ. ส่งไปวัดผลประสิทธิภาพ และทำตามขั้นตอนอื่นๆ ของโครงการให้ครบถ้วน จึงจะได้รับฉลากประหยัดไฟเบอร์ 5
แต่ในปัจจุบัน มีการปลอมแปลงฉลากเบอร์ 5 ไปใช้เพื่อจุดประสงค์ทางธุรกิจ ดังนั้น ในปัจจุบัน กฟผ. จึงได้ปรับปรุงรูปแบบฉลากให้แตกต่างจากฉลากในช่วงหลายปีก่อน โดยมีส่วนประกอบดังนี้
พื้นหลังโดยรวมเป็นสีเหลือง มีตราสัญลักษณ์กระทรวงพลังงานอยู่ตรงกลาง
ตัวเลขระดับประสิทธิภาพอุปกรณ์ไฟฟ้าที่ได้ เลขสีขาว ในวงกลมสีแดง และตัวเลขเรียง 1-5 ในครึ่งวงกลม แบ่งครึ่งวงกลมเป็น 5 ส่วน แสดงตัวเลขเป็นสีเขียว และคำอธิบายเป็นสีขาวบนพื้นสีเขียว ยกเว้นช่องที่เป็นตัวเลขระดับที่ได้ จะแสดงเป็นสีแดง และคำอธิบายจะเป็นสีขาวในพื้นสีแดง
มุมบนขวา มีระบุ “เกณฑ์พลังงานปี” และ ด้านล่างมีระบุปีที่กำหนดเกณฑ์พลังงาน ซึ่งเพื่อประสิทธิภาพสูงสุด ผู้บริโภคควรเลือกซื้อสินค้าเบอร์ 5 ที่ระบุเกณฑ์พลังงานปี 2011 สำหรับพัดลม และปี 2008 หรือมากกว่า สำหรับเครื่องใช้ไฟฟ้าอื่นๆ
บรรทัดต่อมาระบุว่า “ฉลากแสดงระดับประสิทธิภาพอุปกรณ์ไฟฟ้า”
บรรทัดต่อมา ระบุชนิดของอุปกรณ์
บรรทัดต่อมาเป็นตาราง 2 บรรทัด แสดงค่าประสิทธิภาพของอุปกรณ์
ต่อๆ มา แสดงรายละเอียดผลิตภัณฑ์
เบอร์ 5 ไม่มีฉลากแบบย่อ หากฉลากเบอร์ 5 ที่ติดบนผลิตภัณฑ์ไม่เข้ารูปแบบดังกล่าว หรือมีเพียงครึ่งเดียว เป็นฉลากปลอม
มาตรการสุ่มกลับ

เพื่อเป็นการคุ้มครองผู้บริโภค โครงการฯ จะจัดการสุ่มกลับผลิตภัณฑ์ คือ จะซื้อผลิตภัณฑ์ที่ได้รับฉลากเบอร์ 5 จากท้องตลาดทั่วไป มาตรวจสอบซ้ำตามกำหนด ซึ่งหากผลการตรวจสอบที่ได้ ไม่เปลี่ยนแปลง ผู้ผลิต จะได้รับฉลากใหม่ ที่จะระบุ “เกณฑ์พลังงานปี” ที่เป็นปีที่ทดสอบ (เป็นปัจจุบันมากขึ้น) มาตรการสุ่มกลับครั้งใหญ่ครั้งล่าสุดเกิดขึ้นในปี พ.ศ. 2551 ดังนั้น เพื่อสิทธิของผู้บริโภคที่จะได้รับข้อมูลที่เป็นปัจจุบัน ควรเลือกซื้อสินค้าที่มีระบุเกณฑ์พลังงานในฉลากไม่ต่ำกว่าปี 2008
แต่หากผลที่ได้จากการสุ่มกลับ เปลี่ยนแปลงไปเล็กน้อย และยังอยู่ในเกณฑ์เบอร์ 5 ผู้ผลิตจะได้รับฉลากใหม่ที่เป็นปัจจุบัน แต่จะต้องเปลี่ยนแปลงตัวเลขค่าประสิทธิภาพที่แสดงบนฉลากและในแคตตาล็อกสินค้าให้ถูกต้อง และส่งให้ กฟผ. ตรวจสอบด้วย
แต่ถ้าค่าประสิทธิภาพจากการสุ่มกลับน้อยลงจากผลิตภัณฑ์ตัวอย่างที่ส่งให้โครงการฯ ตรวจสอบแต่แรกอย่างยิ่งยวด โครงการฯ จะยึดคืนฉลากของผลิตภัณฑ์ในรุ่นที่ไม่ผ่านคืนทั้งหมด และสั่งห้ามติดฉลากเบอร์ 5 ในผลิตภัณฑ์รุ่นนั้นๆ 1 ปี และจะลงประกาศในเว็บไซต์ กฟผ. ให้ประชาชนรับทราบ
หากการกระทำผิดดังกล่าว เกิดขึ้นเป็นครั้งที่ 2 โครงการฯ จะยึดฉลากของผลิตภัณฑ์ทุกรุ่นของผู้ผลิตรายนั้น และเพิกถอนสิทธิเข้าร่วมโครงการ 3 ปี
รูปแบบฉลากเบอร์ 5 ที่ถูกต้องของหลอดตะเกียบ
ชยพล จุฑามาศ

ระวังสับสนกับ ชยกร จุฑามาศ
| ชยพล จุฑามาศ |
| --- | --- |
เกิด: 9 มีนาคม พ.ศ. 2544 (23 ปี) กรุงเทพมหานคร ประเทศไทย
ส่วนสูง: 1.85 เมตร (6 ฟุต 1 นิ้ว)
อาชีพ: นักแสดง นายแบบ
ปีที่แสดง: พ.ศ. 2560–ปัจจุบัน
ผลงานเด่น:  ต้น – อาตี๋ของผม (2561)​  แจ็ค – นักเรียนพลังกิฟต์ (2561)  ยีนส์ – ปลาบนฟ้า (2564)​  วสุวัฒน์ – คาธ (2565)  เมฆ – Home School นักเรียนต้องขัง (2566)  ต้น – 23.5 องศาที่โลกเอียง (2567)​  น็อต – มิตรภาพ คราบศัตรู (2567)​ 
สังกัด: จีเอ็มเอ็มทีวี
ชยพล จุฑามาศ (เกิด 9 มีนาคม พ.ศ. 2544) ชื่อเล่น เอเจ เป็นนักแสดงชายชาวไทย ภายใต้สังกัด GMMTV ตั้งแต่ปีพ.ศ. 2561 และเปิดตัวในวงการแสดงครั้งแรกกับซีรีส์เรื่อง อาตี๋ของผม หลังจากนั้นเอเจก็มีผลงานการแสดงอย่างต่อเนื่อง และในปีพ.ศ. 2566 เอเจก็ได้รับบทนำครั้งแรกในซีรีส์เรื่อง Home School นักเรียนต้องขัง
ประวัติและการศึกษา

ชยพล จุฑามาศ เกิดเมื่อวันที่ 9 มีนาคม 2544 มีชื่อเล่นว่า เอเจ มีน้องชายฝาแฝดคือ เจเจ-ชยกร จุฑามาศ จบการศึกษาระดับมัธยมศึกษาจากโรงเรียนไตรมิตรวิทยาลัย ปัจจุบันจบการศึกษาระดับปริญญาตรี วิทยาลัยนวัตกรรมสื่อสารสังคม สาขาวิชาเอกการจัดการธุรกิจไซเบอร์ มหาวิทยาลัยศรีนครินทรวิโรฒ
ผลงาน > ละครโทรทัศน์/ซีรีส์

| ปี | เรื่อง | บทบาท | เครือข่าย |
| --- | --- | --- | --- |
| 2561 | อาตี๋ของผม | ต้น | ช่องวัน |
| 2561 | นักเรียนพลังกิฟต์  | ชนุตม์ แซ่หลิว (แจ็ค) | จีเอ็มเอ็ม 25 |
| 2561 | Friend Zone เอา ให้ ชัด | ต๊ะ | จีเอ็มเอ็ม 25 |
| 2562 | Our Skyy อยากเห็นท้องฟ้าเป็นอย่างวันนั้น | ต้น | ไลน์ทีวี |
| 2562 | Dark Blue Kiss จูบสุดท้ายเพื่อนายคนเดียว | นนท์ | จีเอ็มเอ็ม 25 |
| 2562 | ดอกคูนเสียงแคน | สรวิศ | จีเอ็มเอ็ม 25 |
| 2562 | เขามาเชงเม้งข้าง ๆ หลุมผมครับ | เอเจ | จีเอ็มเอ็ม 25 |
| 2563 | เดอะกิฟเต็ดแกรดจูเอชัน | ชนุตม์ แซ่หลิว (แจ็ค) | จีเอ็มเอ็ม 25 |
| 2563 | Friend Zone 2: Dangerous Area | ต๊ะ | จีเอ็มเอ็ม 25 |
| 2563 | Turn Left Turn Right สมองเลี้ยวซ้าย หัวใจเลี้ยวขวา | ม่อน | จีเอ็มเอ็ม 25 |
| 2564 | ปลาบนฟ้า Fish Upon The Sky | ยีนส์ | จีเอ็มเอ็ม 25 |
| 2565 | ร้านซื้อขายความทรงจำ | เอ | ทรูไอดี |
| 2565 | คาธ The ECLIPSE | วสุวัฒน์ | จีเอ็มเอ็ม 25 |
| 2566 | พิพิธภัณฑ์รัตติกาล | เพชร (รับเชิญ) | จีเอ็มเอ็ม 25 |
| 2566 | นักเรียนต้องขัง | เมฆ | แอมะซอนไพรม์วิดีโอ |
| 2566 | รักสุดใจยัยตัวแสบ | เทพ (รับเชิญ) | ช่อง 3 |
| 2566 | วาระซ่อนเร้น | กต | จีเอ็มเอ็ม 25 |
| 2566 | Wednesday Club คนกลางแล้วไง | หวังเฉา | จีเอ็มเอ็ม 25 |
| 2567 | 23.5 องศาที่โลกเอียง | ต้น | จีเอ็มเอ็ม 25 |
| 2567 | วันดีวิทยา | โอม | จีเอ็มเอ็ม 25 |
| 2567 | Summer Night ความลับในฤดูร้อน | เซน | จีเอ็มเอ็ม 25 |
| 2567 | High School Frenemy มิตรภาพ คราบศัตรู | น็อต | จีเอ็มเอ็ม 25 |
| 2568 | My Golden Blood เลือดนายลมหายใจฉัน | โดม | จีเอ็มเอ็ม 25 |
|  | ลายดอกหญ้า |  | ช่องอมรินทร์ |
มักกะลีที่รัก

| มักกะลีที่รัก |
| --- | --- |
ประเภท: ละครโทรทัศน์
สร้างโดย: บริษัท ชลลัมพี โปรดักชั่น จำกัด
เขียนโดย: บทประพันธ์ ผักบุ้ง บทโทรทัศน์ ปราณประมูล โรจนินทร์
กำกับโดย: ณัชชานิษฐ์ จิรรุ่งโรจน์ (หลี่เจิน จิรรุ่งโรจน์)
แสดงนำ: วีรคณิศร์ กานต์วัฒนกุล ศิริลักษณ์ คอง นัทธวัชร์ แก้วบัวสาย จันจิรา จันทร์พิทักษ์ชัย
ดนตรีแก่นเรื่องเปิด: คนแรกและคนสุดท้าย - ดาว ณัฐภัสสร
ดนตรีแก่นเรื่องปิด: เป็นเธอใช่ไหม (My dear love) - วีรคณิศร์ กานต์วัฒนกุล
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 29 ตอน
การผลิต
ผู้อำนวยการสร้าง: ณฐนนท์ ชลลัมพี
ความยาวตอน: 1 ชั่วโมง
ออกอากาศ
เครือข่าย: ช่อง 3 เอชดี
ออกอากาศ: 15 มีนาคม พ.ศ. 2565 – 25 เมษายน พ.ศ. 2565
มักกะลีที่รัก (อังกฤษ: Makkali The Love Tree) เป็นละครโทรทัศน์ไทย แนวโรแมนติก-คอมเมดี-แฟนตาซี ผลิตโดย บริษัท ชลลัมพี โปรดักชั่น จำกัด บทประพันธ์โดย ผักบุ้ง เขียนบทโทรทัศน์โดย ปราณประมูล-โรจนินทร์ กำกับการแสดงโดย ณัชชานิษฐ์ จิรรุ่งโรจน์ (หลี่เจิน จิรรุ่งโรจน์) นำแสดงโดย วีรคณิศร์ กานต์วัฒนกุล, ศิริลักษณ์ คอง, นัทธวัชร์ แก้วบัวสาย, จันจิรา จันทร์พิทักษ์ชัย ออกอากาศวันจันทร์ - วันศุกร์ เวลา 19.00 - 20.05 น. ทางช่อง 3 เอชดี
นักแสดง

| ละครโทรทัศน์> ตัวละคร | พ> ศ. 2565.นักแสดงหลัก |
| --- | --- |
แทนคุณ: วีรคณิศร์ กานต์วัฒนกุล
ที่รัก / มักกะลี: ศิริลักษณ์ คอง
สุริยนต์: นัทธวัชร์ แก้วบัวสาย
อัณณวา: พงศภัทร์ กันคำ
ตัวละคร: นักแสดงสมทบ
พญ. นลิน บุศรา (หมอบัว): จันจิรา จันทร์พิทักษ์ชัย
เจนจิรา: คาลิยา นิฮุต
คณิณ: ชยพัทธ์ คงทรัพย์
ลูกพีช: การัญชิดา คุ้มสุวรรณ
ปู่ตะวัน: อนันต์ บุนนาค
พัดชา: เพ็ญพักตร์ ศิริกุล
อาจารย์คง: เกริก ชิลเลอร์
ดร. ลือชัย: เพ็ญเพ็ชร เพ็ญกุล
ปราณ / คนธรรพ์: วงศ์วชิรา เพชรแก้ว
สมภพ: สุรินทร คารวุตม์
วารณ: สนธยา ชิตมณี
พราว: นวินดา เบอร์ต๊อดตี้
หมาย: ฉัตรกฤษณ์ เพิ่มพานิช
แก้ว: รตวรรณ ออมไธสง
ป้าอร (ป้าของแทนคุณ): ดวงหทัย ศรัทธาทิพย์
รัตนะศักดิ์ ดรัณภัทร (ศักดิ์) (พ่อของแทนคุณ)​ (วัยหนุ่ม): ศุกล ศศิจุลกะ
พัดชา (วัยสาว): สโรชา วาทิตตพันธ์
ประภพ (เสี่ยภพ): จิราวัฒน์ วชิรศรัณย์ภัทร
ติณณ์: นะโม เบนเนดิค เรอบิเย
-: ด.ช. ฉัตรจักร ครองสินเสาวภาค
แทนคุณ (วัยรุ่น): ราชันทร์ หมัดสี
-: ธนธรณ์ เขื่อนแก้ว
-: ณัฐนนท์ ทองแสง
เรตติง

การตอบรับของละครเรื่องนี้ทั้งหมด 29 ตอนที่ได้ออกอากาศไป (เมื่อวันที่ 15 มีนาคม พ.ศ. 2565 - วันที่ 25 เมษายน พ.ศ. 2565) นีลเส็น ได้วัดค่าเฉลี่ยเรตติงละครจากคนทั่วประเทศไทย
| ตอนที่ | ออกอากาศ | เรตติงทั่วประเทศ |
| --- | --- | --- |
| 1 | 15 มีนาคม พ.ศ. 2565 | 2.671 |
| 2 | 16 มีนาคม พ.ศ. 2565 | 2.420 |
| 3 | 17 มีนาคม พ.ศ. 2565 | 2.268 |
| 4 | 18 มีนาคม พ.ศ. 2565 | 2.5 |
| 5 | 21 มีนาคม พ.ศ. 2565 | 2.615 |
| 6 | 22 มีนาคม พ.ศ. 2565 | 2.292 |
| 7 | 24 มีนาคม พ.ศ. 2565 | 2.068 |
| 8 | 25 มีนาคม พ.ศ. 2565 | 2.2 |
| 9 | 28 มีนาคม พ.ศ. 2565 | 2.119 |
| 10 | 29 มีนาคม พ.ศ. 2565 | 2.586 |
| 11 | 30 มีนาคม พ.ศ. 2565 | 2.319 |
| 12 | 31 มีนาคม พ.ศ. 2565 | 2.332 |
| 13 | 1 เมษายน พ.ศ. 2565 | 2.4 |
| 14 | 4 เมษายน พ.ศ. 2565 | 3.150 |
| 15 | 5 เมษายน พ.ศ. 2565 | 2.287 |
| 16 | 6 เมษายน พ.ศ. 2565 | 2.670 |
| 17 | 7 เมษายน พ.ศ. 2565 | 2.652 |
| 18 | 8 เมษายน พ.ศ. 2565 | 2.5 |
| 19 | 11 เมษายน พ.ศ. 2565 | 2.313 |
| 20 | 12 เมษายน พ.ศ. 2565 | 2.301 |
| 21 | 13 เมษายน พ.ศ. 2565 | 2.005 |
| 22 | 14 เมษายน พ.ศ. 2565 | 1.7 |
| 23 | 15 เมษายน พ.ศ. 2565 | 2.039 |
| 24 | 18 เมษายน พ.ศ. 2565 | 2.215 |
| 25 | 19 เมษายน พ.ศ. 2565 | 2.504 |
| 26 | 20 เมษายน พ.ศ. 2565 | 2.511 |
| 27 | 21 เมษายน พ.ศ. 2565 | 2.468 |
| 28 | 22 เมษายน พ.ศ. 2565 | 2.810 |
| 29 (ตอนจบ) | 25 เมษายน พ.ศ. 2565 | 2.841 |
แหล่งข้อมูลอื่น

มักกะลีที่รัก ที่สยามโซน
วัดท่าไม้ (จังหวัดสมุทรสาคร)

| วัดท่าไม้ |
| --- | --- |

ชื่อสามัญ: วัดท่าไม้
ที่ตั้ง: เลขที่ 51 หมู่ที่ 11  ตำบลท่าไม้ อำเภอกระทุ่มแบน จังหวัดสมุทรสาคร 74110
ประเภท: วัดราษฎร์
นิกาย: มหานิกาย
เจ้าอาวาส: พระญาณวิกรม (อุเทน สิริสาโร)
 สถานีย่อยพระพุทธศาสนา
วัดท่าไม้ เป็นวัดในหมู่ที่ 11 บ้านกงสีล้ง ตำบลท่าไม้ อำเภอกระทุ่มแบน จังหวัดสมุทรสาคร  ประชาชนนิยมเดินทางมาเคารพ  ราหู กวนอิม พระพิฆเนศ พระอินทร์ พระพรม เจ้าแม่ตะเคียน รวมถึงวัดมีพิธีกรรม เช่น ดูดวง แก้กรรม ต่อบุญ เสริมดวงชะตา และแก้ปีชง
วัดท่าไม้มีการจัดทำสติกเกอร์สีขาวหรือสีเหลือง เขียนว่า "วัดท่าไม้" เพื่อเป็นสัญลักษณ์ให้คนร่วมทางรู้ว่าเป็นศิษย์หลวงพ่อโสธร และเพื่อให้ชาวบ้านในพื้นที่รู้ด้วยว่าคนแปลกหน้าที่เข้ามาในพื้นที่ สติกเกอร์สีเหลืองใช้ติดสำหรับรถของคนที่มาถือศีลรักษาศีล ส่วนสติกเกอร์สีขาวใช้สำหรับคนที่มาไหว้พระทำบุญ
วัดท่าไม้ตั้งอยู่บนพื้นที่ราว 26 ไร่ ทางใต้ของวัดมีสระน้ำยาวประมาณ 40 เมตร กว้าง 4 เมตร ภายในอุโบสถของวัดมีพระพุทธรูปปางชินราชขนาดหน้าตัก 69 นิ้ว รวมทั้งมีพระเชียงแสน พระสุโขทัย และพระอู่ทองร่วมประดิษฐานในพระอุโบสถ มีสวนพุทธประวัติใต้มหาโพธิ์ริมแม่น้ำ และมีสังฆรูปอดีตสาวกพระมหาสังกัจจายจีน ปางนั่งลูกปะคำ หน้าตัก 59 นิ้ว อยู่ใกล้หอกลางริมแม่น้ำท่าจีน
ประวัติ

วัดท่าไม้ก่อตั้งเมื่อปี พ.ศ. 2532 และได้รับพระราชทานวิสุงคามสีมาเมื่อปี พ.ศ. 2537 เดิมเป็นสำนักสงฆ์ชื่อ สำนักสงฆ์โพธิธรรมรังษี (ท่าไม้) ได้รับใบอนุญาตจากกรมการศาสนาเมื่อวันที่ 1 พฤศจิกายน พ.ศ. 2520 จนได้รับใบอนุญาตสร้างวัด โดยมีพระภิกษุยอด อุปติสฺโส จากวัดหนองพันท้าว จังหวัดกาญจนบุรี เข้ามาพัฒนาสำนักสงฆ์ ต่อมาพระภิกษุยอดขอซื้อที่ดิน 4 ไร่ และรับบริจาคอีก 2 ไร่
ต่อมาปี พ.ศ. 2532 พระภิกษุยอด ออกจาริกหายไป พระครูธรรมรัตน์ เจ้าคณะตำบลท่าไม้ เห็นว่าทรุดโทรมจึงได้ส่งพระประสิทธิ์ กิตฺติภทฺโท จากวัดนางสาว ไปเป็นผู้ดูแลในปี พ.ศ. 2527 และตั้งเป็นวัดท่าไม้เมื่อวันที่ 28 กุมภาพันธ์ พ.ศ. 2532 จากข้อมูลปี พ.ศ. 2562 วัดท่าไม้มีพระจำพรรษาทั้งสิ้น 13 รูป พระญาณวิกรม (อุเทน สิริสาโร) เป็นเจ้าอาวาส
รายนามเจ้าอาวาส

พระอาจารย์ยอด อุปติสฺโส
พระครูศีลสาครวิมล (สุรสิงห์ สุรสีโล)
พระญาณวิกรม (อุเทน สิริสาโร)
ละอองดาว (ภาพยนตร์)

| ละอองดาว |
| --- | --- |
กำกับ: ส. อาสนจินดา
อำนวยการสร้าง: สุพรรณ พราหมณ์พันธุ์
นักแสดงนำ: สมบัติ เมทะนี พิศมัย วิไลศักดิ์
ถ่ายภาพ: ฉลอง ภักดีวิจิตร
บริษัทผู้สร้าง: ภาพยนตร์สหนาวีไทย  
ผู้จัดจำหน่าย: วัชรภาพยนตร์
วันฉาย: 2507 (2507)
ประเทศ: ไทย
ภาษา: ไทย
ละอองดาว เป็นภาพยนตร์ไทยที่สร้างจากนวนิยายชื่อเดียวกันของพนมเทียน ศิลปินแห่งชาติ สาขาวรรณศิลป์ ประจำปี 2540 ผู้ล่วงลับ ถูกนำมาสร้างเป็นภาพยนตร์ครั้งแรกเมื่อปี 2507 สร้างโดยบริษัทภาพยนตร์สหนาวีไทย จากการกำกับของส. อาสนจินดา นำแสดงโดยสมบัติ เมทะนี และพิศมัย วิไลศักดิ์
ครั้งที่ 2 สร้างโดย อัครเศรณีโปรดักชั่น เข้าฉายครั้งแรกเมื่อวันที่ 8 พฤศจิกายน 2523 จากการกำกับและนำแสดงของพิศาล อัครเศรณี ร่วมด้วย เนาวรัตน์ ยุกตะนันท์
ครั้งที่ 3 ผลิตโดย เอ็กแซกท์ - ซีเนริโอ นำแสดงโดย สหรัถ สังคปรีชา (รับบทเป็นกรกฎ) และ พิยดา จุฑารัตนกุล (รับบทเป็นละอองดาว / แตน)
ดีโน ซอฟฟ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:   (1942-02-28) 28 กุมภาพันธ์ ค.ศ. 1942 (83 ปี)
ส่วนสูง:  1.83 m (6 ft 0 in)
ตำแหน่ง:  ผู้รักษาประตู
สโมสรอาชีพ*
| ปี |  ทีม |  ลงเล่น |  (ประตู) |
| 1961-1963 |  อูดีเนเซ |   |   |
| 1963-1967 |  Mantova |   |   |
| 1967-1972 |  นาโปลี |   |   |
| 1972-1983 |  ยูเวนตุส |   |   |
ทีมชาติ
| 1968-1983 |  ทีมชาติอิตาลี |   |   |
จัดการทีม
1988-1990:  ยูเวนตุส
1990-1994:  ลาซีโอ
1996-1997:  ลาซีโอ
1998-2000:  ทีมชาติอิตาลี
2001:  ลาซีโอ
2005:  ฟีออเรนตีนา
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
ดิโน ซอฟฟ์ (อิตาลี: Dino Zoff) เกิดเมื่อวันที่ 28 กุมภาพันธ์ ค.ศ. 1942 ที่เมือง Mariano del Friuli เป็นอดีตผู้รักษาประตูชาวอิตาลี และถือเป็นผู้ชนะที่อายุมากที่สุดในการแข่งขันฟุตบอลโลก ที่เขาเป็นกัปตันทีมชาติอิตาลี ในการแข่งขันฟุตบอลโลก 1982 ที่ประเทศสเปน ขณะที่อายุ 40 ปี
ซอฟฟ์เป็นผู้รักษาประตูที่มีความโดดเด่นด้านความสามารถและเป็นหนึ่งในประวัติศาสตร์การกีฬาในตำแหน่งที่ยอดเยี่ยมที่สุดนี้ ติดอันดับ 3 ของผู้รักษาประตูที่ยอดเยียมที่สุดในศตวรรษที่ 20 จัดโดย IFFHS ตามหลังเลฟ แยชิน และ กอร์ดอน แบงส์ เขายังถือสถิติเป็นผู้เล่นยาวนานในการรักษาประตูในการแข่งขันระดับนานาชาติ (1142 นาที) ในช่วงระหว่างปี 1972-1974 กับการแข่งขัน 112 นัด เขาเป็นที่ 3 รองจากฟาบิโอ คันนาวาโร และ เปาโล มัลดีนี ในเรื่องจำนวนการแข่งขันให้กับฟุตบอลทีมชาติอิตาลี และในปี ค.ศ. 2004 เปเล่ให้เขาติดใน 125 อันดับนักฟุตบอลที่ยังมีชีวิตอยู่ที่ยอดเยี่ยมที่สุด
หลังจากเขาเกษียณตัวเองในฐานะนักฟุตบอล ซอฟฟ์ทำหน้าที่โค้ชให้กับสโมสรฟุตบอลอิตาลีหลายทีมและให้กับทีมชาติด้วย
อำเภอสิชล

| อำเภอสิชล |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Sichon
อุทยานแห่งชาติน้ำตกสี่ขีด เขาพลายดำ หาดหินงาม แหล่งโบราณสถานเขาคา วัดเจดีย์
คำขวัญ: สิชลเมืองโบราณ ถ้ำพิสดาร ธารสะอาด   หาดหินงาม น้ำตกสวย รวยทรัพยากร
แผนที่จังหวัดนครศรีธรรมราช เน้นอำเภอสิชล
พิกัด: 9°0′24″N 99°54′6″E﻿ / ﻿9.00667°N 99.90167°E﻿ / 9.00667; 99.90167
ประเทศ:  ไทย
จังหวัด: นครศรีธรรมราช
พื้นที่
 • ทั้งหมด: 703.1 ตร.กม. (271.5 ตร.ไมล์)
ประชากร (2565)
 • ทั้งหมด: 81,652 คน
 • ความหนาแน่น: 116.13 คน/ตร.กม. (300.8 คน/ตร.ไมล์)
รหัสไปรษณีย์ : 80120, 80340  (เฉพาะตำบลเสาเภา ตำบลเทพราชและตำบลเปลี่ยน) 
รหัสภูมิศาสตร์: 8014
ที่ตั้งที่ว่าการ: ที่ว่าการอำเภอสิชล หมู่ที่ 10 ถนนนครศรีธรรมราช-สุราษฎร์ธานี ตำบล ทุ่งปรัง อำเภอสิชล จังหวัดนครศรีธรรมราช 80120
 ส่วนหนึ่งของสารานุกรมประเทศไทย
สิชล เป็นอำเภอหนึ่งอยู่ทางตอนเหนือของจังหวัดนครศรีธรรมราช มีพื้นที่ 703.105 ตารางกิโลเมตร อยู่ห่างจากอำเภอเมืองนครศรีธรรมราชไปทางทิศเหนือตามแนวทางหลวงแผ่นดินหมายเลข 401 ราว 61 กิโลเมตร ได้รับการจัดตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ตามพระราชบัญญัติลักษณะปกครองท้องที่ ร.ศ. 116 เมื่อวันที่ 10 พฤษภาคม พ.ศ. 2440
เขาคอกวาง ตำบลสิชลล
ที่ตั้งและอาณาเขต

อำเภอสิชลตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอขนอม
ทิศตะวันออก ติดต่อกับอ่าวไทย
ทิศใต้ ติดต่อกับอำเภอท่าศาลาและอำเภอนบพิตำ
ทิศตะวันตก ติดต่อกับอำเภอกาญจนดิษฐ์และอำเภอดอนสัก (จังหวัดสุราษฎร์ธานี)
นิรุกติศาสตร์

คำว่า สิชล มีความหมายว่า น้ำดี ตามที่ปรากฏในตำนานเมืองนครศรีธรรมราชดังกล่าว ทั้งยังปรากฏในพระราชพิธีตรุศ (ตรุษ) เมื่อรัชสมัยรัชกาลที่ 4 ว่า “สุชล” ในประกาศพระราชพิธีตรุษรัชกาลที่ 5 ว่า “สีชล” ซึ่งปรากฏชื่อสถานที่ใกล้เคียง คือ กระนพพิตำอลอง, กลายและขนอม ในประกาศพระราชพิธีสัมพัจฉรฉินท์รัชกาลที่ 6 เป็น “สีชล” เช่นเดียวกับในสมัยรัชกาลที่ 5 สรุปได้ว่าในสมัยอยุธยาเรียกว่า “ตระชน” ก็มี ”ศรีชน” ก็มี การที่เปลี่ยนจาก “สุชล” เป็น “สิชล” มีคำบอกเล่ากระแสหนึ่งว่า เกิดขึ้นเมื่อครั้งพระรัตนธัชมุนี (ม่วง) เจ้าคณะมณฑลนครศรีธรรมราชไปตรวจราชการที่สุชล เห็นความสมบูรณ์ของน้ำและน้ำใสจืดสนิท จึงเปลี่ยนชื่อจาก “สุชล” เป็น “สิชล” เมื่อ ร.ศ. 116 (พ.ศ. 2440) ซึ่งเป็นลักษณะพื้นที่ทั่วไปของเมืองนครศรีธรรมราช โดยเฉพาะเขตอำเภอเมือง อำเภอท่าศาลา อำเภอสิชลและอำเภอขนอม จากข้อความในวรรณกรรมท้องถิ่นเรื่อง พระนิพพานโสตร หรือ ตำนานพระบรมธาตุนครศรีธรรมราช (ฉบับกลอนสวด) ดังนี้
"เห็นดีที่ภูมิชัย
ราบเสมอไปในที่ฐาน"
"นัยน์ตาข้าพเจ้านี้
ตั้งบุรีเห็นได้การ
ห้วยหนองคลองชลธาร
เห็นวิตถารงามหนักหนา"
ทั้งจาก "กลอนกาพย์เรื่องเสด็จเมืองนครศรีธรรมราช" ของสมเด็จพระมหาสมณเจ้า กรมพระยาปวเรศวริยาลงกรณ์ ได้กล่าวถึงเมืองนครศรีธรรมราชไว้ว่า
"อีกอย่างหนึ่งนั้น          น้ำใช้น้ำฉัน
เหมือนน้ำธารเขา          ใสเย็นดีนัก
ไม่เหมือนบ้านเรา          บ่อน้ำของเขา
ไม่เปื้อนโคลนเลน"
"กินน้ำใสสะอาด           คนจึงฉลาด
ไม่โง่ถมเถร                 ว่องไวไหวพริบ
งานการจัดเจน             ทำใดไม่เถร
การช่างงามตา"
ประวัติศาสตร์ > ยุคหินกลาง (10,000 - 4,000 ปี)

การตั้งถิ่นฐานของมนุษย์ยุคก่อนประวัติศาสตร์มีความสัมพันธ์โดยตรงกับสภาพทางภูมิประเทศของพื้นที่อำเภอสิชล ซึ่งเป็นพื้นที่ราบชายฝั่งตะวันออกและมีภูเขาทางทิศตะวันตก จึงอยู่ในเส้นทางของกระแสวัฒนธรรมการอพยพเคลื่อนย้ายของกลุ่มคนและใช้พื้นที่เป็นที่อยู่อาศัย โดยจากการสำรวจขุดค้นได้พบหลักฐานสมัยแรกๆ เกี่ยวกับการตั้งถิ่นฐานของชุมชนโบราณในป่าเขาก่อนพื้นที่ราบชายฝั่งทะเล เช่น อำเภอช้างกลาง และ ถ้ำเขาหลักอำเภอสิชล
ประวัติศาสตร์ > ยุคหินกลาง (10,000 - 4,000 ปี) > ถ้ำเขาหลัก

ถ้ำเขาหลัก ตั้งอยู่บ้านเขาหลัก อำเภอสิชล โดยมีการค้นพบหลักฐานทางโบราณคดีที่บ่งชี้ถึงการดำรงชีพของมนุษย์ยุคก่อนประวัติศาสตร์ในพื้นที่ อาทิเช่น เครื่องมือหินกะเทาะสองหน้า ลักษณะเป็นขวานสั้นมีรอยกะเทาะหยาบๆ ทำจากหินควอร์ตไซต์จำนวน 1 ชิ้น, ชิ้นส่วนครกดินเผ่า, หม้อก้นกลม 1 ชิ้น, หม้อก้นแบน 3 ชิ้นและกระดูกสัตว์ประเภทลิง 2 ชิ้น ทำให้สามารถสันนิษฐานได้ว่า ถ้ำแห่งนี้มีมนุษย์ก่อนประวัติศาสตร์อยู่อาศัยหรือทำกิจกรรมบางอย่าง แต่ไม่สามารถกำหนดอายุได้ชัดเจน เนื่องจากเป็นการพบบนผิวดิน ซึ่งพื้นที่ภายในถ้ำส่วนใหญ่ถูกขุดทำลาย
ประวัติศาสตร์ > ยุคหินใหม่ (4,000 - 2,000 ปี)

มีการค้นพบโบราณวัตถุอาทิเช่น ขวานหินขัดและภาชนะดินเผาประเภทหม้อสามขา ซึ่งส่วนใหญ่มักพบบริเวณถ้ำหรือเพิงผา อาทิบริเวณถ้ำเขาพรง ตำบลทุ่งปรัง, พื้นที่ราบเชิงเขาคา, พื้นที่ราบบริเวณเชิงเขาตลอดแนวตำบลเปลี่ยน ตำบลเทพราช ตำบลฉลองและตำบลเขาน้อย ซึ่งมีการค้นพบขวานหินขัดรูปสี่เหลี่ยมคางหมู และบริเวณบ้านสำนักเนียน ตำบลเขาน้อย ที่มีการค้นพบหินทุบรูปทรงกลมด้านหนึ่งโค้งมน ด้านหนึ่งตัดเสมอพื้นแต่งเป็นลายข้าวหลามตัด ซึ่งแสดงให้เห็นถึงการกระจายตัวของชุนโบราณที่ส่วนใหญ่ยังอาศัยอยู่ในบริเวณพื้นที่ป่าเขาตอนใน ซึ่งมีแหล่งอาหารอุดมสมบูรณ์กว่า
ประวัติศาสตร์ > ยุคโลหะ (2,000 - 1,500 ปี)

ชุมชนโบราณในยุคหินใหม่ได้พัฒนาอย่างต่อเนื่องจนถึงราวพุทธศตวรรษที่ 5 - 6 เป็นช่วงที่ได้รับเอาอารยธรรมสมัยประวัติศาสตร์จากดินแดนภายนอกทั้งจีน เวียดนาม อินเดียและอาหรับ เข้าสู่ชุมชนทำให้ชุมชนพื้นเมืองเดิมเปลี่ยนแปลงไปสู่ลักษณะของชุมชนใหม่ พบเครื่องมือเครื่องใช้ที่เป็นโลหะ ในส่วนของการตั้งถิ่นฐานก็มีการรวมกลุ่มเป็นชุมชนขนาดใหญ่ มีการจัดระเบียบชุมชนแตกต่างจากเดิม
หลักฐานทางโบราณคดีที่สำคัญแสดงให้เห็นถึงการรับเอาวัฒนธรรมและความเจริญรุ่งเรืองของอารยธรรมในอดีต เช่น การขุดค้นพบชิ้นส่วนของกลองมโหระทึกในพื้นที่ของอำเภอสิชลและจังหวัดนครศรีธรรมราช โดยบริเวณที่พบอันได้แก่ บริเวณแหล่งโบราณคดีบ้านเกียกกาย อำเภอเมืองนครศรีธรรมราช, แหล่งโบราณคดีบ้านคุดด้วง อำเภอฉวางและแหล่งโบราณคดีบ้านเขายวนเฒ่า อำเภอสิชล โดยชิ้นส่วนของกลองมโหระทึกที่พบในบริเวณแหล่งโบราณคดีบ้านเขายวนเฒ่า เป็นชิ้นส่วนของหน้ากลอง มีขนาดเส้นผ่าศูนย์กลางราว 52 เซนติเมตร ตรงกลางมีลวดลายเป็นดวงอาทิตย์สาดแสงสิบแฉก หน้ากลองเป็นรูปนกปากและหางยาว 4 ตัว กำหนดอายุได้ราว 2,000 - 1,500 ปี โดยคาดว่าผลิตขึ้นเมื่อราว พ.ศ. 200 - 300
ประวัติศาสตร์ > สมัยประวัติศาสตร์ > ประวัติศาสตร์ยุคเริ่มแรก

สิชลเป็นส่วนหนึ่งของภาคใต้ได้พัฒนาเข้าสู่สมัยประวัติศาสตร์ราวพุทธศตวรรษที่ 5 - 6 หรือประมาณ 2,000 ปีมาแล้ว ซึ่งเป็นช่วงคาบเกี่ยวระหว่างยุคโลหะและยุคประวัติศาสตร์ ความเปลี่ยนแปลงทางสังคมและวัฒนธรรมในช่วงนี้ได้รับมาจากดินแดนอื่น เทคโนโลยีก้าวหน้ากว่าในลักษณะเมืองท่าทางการค้า ส่วนใหญ่เป็นชุมชนบนสันทรายริมเส้นทางสายน้ำที่มีทางออกสู่ทะเล โดยมีแหล่งโบราณคดีที่สำคัญในทางประวัติศาสตร์ของอำเภอสิชล ได้แก่
แหล่งโบราณคดีบ้านเขายวนเฒ่า ตำบลเทพราช มีการค้นพบกลองมโหระทึกและโบราณวัตถุอื่นๆ ในบริเวณนี้
แหล่งโบราณคดีสระสี่มุม ตำบลสิชล มีการค้นพบสำริดจีน
แหล่งโบราณคดีจอมทอง ตำบลสิชล มีการค้นพบพระพุทธรูปที่มีอายุราวพุทธศตวรรษที่ 10 - 11
แหล่งโบราณคดีบ้านสระกูด ตำบลฉลอง พบศิวลึงค์และฐานโยนี